Document ID: 32009R0585

KOMISJONI MÄÄRUS (EÜ) nr 585/2009,
6. juuli 2009,
millega nähakse ette erakorralised meetmed teatavate asutamislepingu I lisas loetlemata kaupadena eksporditavate põllumajandustoodete eksporditoetuste toetussertifikaatide osas
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 6. detsembri 1993. aasta määrust (EÜ) nr 3448/93, millega nähakse ette põllumajandussaaduste töötlemisel saadud teatavate kaupadega kauplemise kord, (1) eriti selle artikli 8 lõike 3 esimest lõiku,
ning arvestades järgmist:
(1)
Komisjoni 30. juuni 2005. aasta määrusega (EÜ) nr 1043/2005 (millega rakendatakse nõukogu määrust (EÜ) nr 3448/93 seoses teatavate asutamislepingu I lisas loetlemata kaupadena eksporditavate põllumajandussaaduste ja -toodete eksporditoetuste andmise süsteemiga ning nende toetussummade kinnitamise kriteeriumidega) (2) nähakse ette, et toetussertifikaadid, mida on taotletud artikli 33 punkti a või artikli 38a kohaselt hiljemalt 7. novembril, kehtivad sertifikaadi taotlemise kuule järgneva kümnenda kuu viimase päevani.
(2)
Määrusega (EÜ) nr 1043/2005 nähakse ühtlasi ette, et toetussertifikaadi väljaandmine kohustab sertifikaadi omanikku taotlema toetussertifikaadi kehtivusajal toimunud ekspordi eest toetust summas, mille kohta sertifikaat on välja antud.
(3)
Kui toetuse taotlemise kohustus on jäänud täitmata, jäädakse tagatisest ilma selles summas, mis võrdub 95 %-ga toetussertifikaadis märgitud summast, millest on lahutatud summa, millele oli taotlus tehtud. Kolmandate riikide turgudel 2009. eelarveaastal mõju avaldanud majandussurutis ja finantskriis on tekitanud sellise olukorra, kus teatavate asutamislepingu I lisas loetlemata kaupade kohta välja antud ja alates 1. oktoobrist 2008 kehtivate toetussertifikaatide kümnekuuline kehtivusaeg on ettevõtjatele toonud suuri riske ja ebakindlust. Selline suurenenud ebakindlus mõjutab peaaegu kogu eksporti, mida hõlmavad toetussertifikaadid, mis on ette nähtud kasutamiseks alates 1. oktoobrist 2008. Võrreldes põhitoidukaupadega ei ole enamus asutamislepingu I lisas loetlemata kaupadest, mille jaoks antakse eksporditoetust, elutähtsad kaubad ning need on eriti tundlikud tarbimise vähenemise suhtes importivates maades.
(4)
Finantskriisi ja majandussurutise mõju hakkas ilmnema 2008. aasta septembri lõpust alates. Kriisi tõttu on eksportijad, kellel on kümnekuulise kehtivusajaga toetussertifikaadid, mis on ette nähtud kaupade ekspordi toetamiseks alates 1. oktoobrist 2008 kuni 2009. aasta juuli lõpuni, nüüd olukorras, kus nad ei saa kasutada täielikult kõiki toetussertifikaate, mida on ette nähtud kasutada alates 1. oktoobrist 2008.
(5)
Järelikult selleks, et vähendada ebasoodsat mõju eksportijatele, on vaja erandina määruse (EÜ) nr 1043/2005 artikli 39 lõikest 2 ja komisjoni määruse (EÜ) nr 376/2008 (millega sätestatakse põllumajandussaaduste ja -toodete impordi- ja ekspordilitsentside ning eelkinnitussertifikaatide süsteemi kohaldamise ühised üksikasjalikud eeskirjad) (3) artikli 40 lõikest 3 sätestada, et toetussertifikaatide, mida on taotletud määruse (EÜ) nr 1043/2005 artikli 33 punkti a või artikli 38a kohaselt ajavahemikul 8. juulist kuni 26. septembrini 2008 ja mis on ette nähtud kasutamiseks alates 1. oktoobrist 2008 kehtivusaeg pikeneks kuni 30. septembrini 2009.
(6)
Määruse (EÜ) nr 376/2008 artikli 40 lõike 3 sätteid ei tuleks kohaldada käesoleval juhul seetõttu, et toetussertifikaatide pikendatud kehtivusaeg ei tulene vääramatu jõuga asjaoludest. Seetõttu on vaja teha selge erand määruse (EÜ) nr 1043/2005 artikli 23 lõikest 3, et määruse (EÜ) nr 376/2008 artikli 40 lõiget 3 käesoleval juhul ei kohaldataks.
(7)
Kuni käesoleva määruse jõustumiseni võidi kooskõlas määruse (EÜ) nr 1043/2005 artikli 45 esimese lõikega tagastada väljaandvale asutusele teatavaid kümnekuulise kehtivusajaga toetussertifikaate, mille kohta oli esitatud taotlus ajavahemikul 8. juulist kuni 7. novembrini 2008 kooskõlas määruse (EÜ) nr 1043/2005 artikli 33 punktiga a või artikliga 38a. Kõikide selliste toetussertifikaatide omanike võrdse kohtlemise tagamiseks oleks asjakohane võimaldada väljaandval asutusel uuesti välja anda tagastatud sertifikaate või nende väljavõtteid ja taastada vastavad tagatised.
(8)
Käesoleva määrusega ette nähtud meetmed on kooskõlas asutamislepingu I lisas loetlemata töödeldud põllumajandussaadustega kauplemise horisontaalküsimusi käsitleva korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Erandina määruse (EÜ) nr 1043/2005 artikli 39 lõike 2 teisest lõigust ja artikli 23 lõikest 3 pikendatakse kooskõlas määruse (EÜ) nr 1043/2005 artikli 33 punktiga a ja artikliga 38a kümnekuulise kehtivusajaga toetussertifikaatide, mille taotlus esitati ajavahemikul 8. juulist kuni 7. novembrini 2008 kehtivust kuni 30. septembrini 2009.
Artikkel 2
Sertifikaadiomaniku kirjaliku taotluse korral antakse kümnekuulise kehtivusajaga sertifikaadid ja nende väljavõtted, mille taotlus on esitatud ajavahemikul 8. juulist kuni 7. novembrini 2008 kooskõlas määruse (EÜ) nr 1043/2005 artikli 33 punktiga a ja artikliga 38a ning mis on väljaandvale asutusele tagastatud enne käesoleva määruse jõustumise päeva vastavalt määruse (EÜ) nr 1043/2005 artikli 45 lõikele 1, kasutamata osas ulatuses uuesti välja, kui väljaandvale asutusele antakse vastav tagatis.
Artikkel 3
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 6. juuli 2009

Labels: 2
17
19
3
6